Zuma laat vaar aansoek oor staats­kaping­verslag | Maroela Media
Zuma laat vaar aansoek oor staats­kaping­verslag
Pres. Jacob Zuma Foto: Parlement
Pres. Jacob Zuma se regspan het Woensdag in die Pretoriase hooggeregshof sy aansoek om die regstellende stappe in die voormalige openbare beskermer (OB) se staatskapingverslag te hersien, laat vaar.
Die president het die hof versoek om die regstellende stappe tersyde te stel, waarin Thuli Madonsela, voormalige OB, hom opdrag gegee het om 'n kommissie van ondersoek aan te stel onder leiding van 'n hoofregter. Die DA het daarna die hof versoek om te bevind Zuma het versuim om aan die OB se regstellende stappe gehoor te gee.
Op 29 September het die hooggeregshof in Pretoria in Zuma se guns beslis deur te bevind dat die president nie onmiddellik só 'n kommissie op die been hoef te bring nie. Regter Motsamai Makume het die DA se aansoek van die hand gewys hangende Zuma se hersiening van die regstellende stappe wat vandag sou plaasvind.
Tesourie verwag R3,9 miljard uit verkope van Telkom-aandele
DG se skorsing tersyde gestel
Dink enigeen dat Zuma sommer net iets sal laat vaar??
Daar is 'n doel, 'n "curve ball" daaragter.
Moet hom nooit onderskat nie.
Die Hoofnar speel klimtol met die regstelsel. Hopelik sal dit sy einde beteken. Syne en van diegene wat hom aanhou beskerm. Ek dink steeds hy maak hom gereed vir 'n staatsgreep indien een van sy handlangers nie tot leier van die ANC verkies word nie.